
****





**ΣΧΟΛΗ ΕΠΙΣΤΗΜΩΝ ΑΓΩΓΗΣ**

**ΠΑΙΔΑΓΩΓΙΚΟ ΤΜΗΜΑ**

**ΠΡΟΣΧΟΛΙΚΗΣ ΕΚΠΑΙΔΕΥΣΗΣ**

Αγαπητές απόφοιτοι, αγαπητοί απόφοιτοι,

η ημέρα της ορκωμοσίας σας είναι μία ημέρα χαράς και γιορτής τόσο για εσάς, τους συγγενείς και τους φίλους σας, όσο και για το σύνολο της πανεπιστημιακής κοινότητας. Ένας κύκλος σπουδών κλείνει με επιτυχία και το Πανεπιστήμιο Κρήτης, με την τελετή ορκωμοσίας, σας συγχαίρει και σας αποχαιρετά με την ευχή να ξεκινήσετε όλοι και όλες σας ένα καινούργιο ταξίδι στη ζωή γεμάτο νέες γνώσεις, πρωτότυπες εμπειρίες και όμορφα όνειρα.

Θα επιθυμούσαμε, ωστόσο, τη συνδρομή σας, ώστε να διατηρήσουμε τον ακαδημαϊκό χαρακτήρα που αρμόζει σε αυτή τη γιορτινή εκδήλωση. Σας παρακαλούμε, λοιπόν, θερμά την ημέρα της ορκωμοσίας να μην φέρνετε μαζί σας στους χώρους της τελετής ούτε εσείς ούτε οι συγγενείς και οι φίλοι σας αντικείμενα όπως καραμούζες, κόρνες, party poppers, καπνογόνα και κροτίδες. Πέραν της ηχορύπανσης που προκαλούν και δεν αρμόζει στο χαρακτήρα της τελετής, τα «party poppers» μολύνουν το φυσικό και τεχνητό περιβάλλον, προκαλούν βλάβες στις αποχετεύσεις και απαιτούν πολλές εργατοώρες για την απομάκρυνσή τους, ενώ τα καπνογόνα και οι κροτίδες μπορούν να προκαλέσουν (όπως έχει συμβεί πολλές φορές στο παρελθόν) πυρκαγιά ή ακόμη και τραυματισμούς.

Το ζεστό σας χειροκρότημα και οι επευφημίες σας είναι αρκετά για να δημιουργήσουν τη γιορτινή ατμόσφαιρα που αρμόζει σε μία τέτοια εκδήλωση, χωρίς τις παραπάνω αρνητικές συνέπειες, ενώ μπορείτε να επινοήσετε και άλλους πιο δημιουργικούς και πρωτότυπους τρόπους, προκειμένου να δώσετε μια ξεχωριστή νότα στην περίσταση.

Αγαπητές απόφοιτες, αγαπητοί απόφοιτοι,

σας ευχαριστούμε πολύ για τη συνεργασία σας, σας συγχαίρουμε για την αποφοίτησή σας και σας ευχόμαστε καλή σταδιοδρομία στην επαγγελματική σας ζωή.

**Ο ΠΡΟΕΔΡΟΣ ΤΟΥ ΤΜΗΜΑΤΟΣ**

**ΘΕΟΔΩΡΟΣ ΕΛΕΥΘΕΡΑΚΗΣ**

**Καθηγητής**